CELEX: 62016TN0306
Language: fi
Date: 2016-06-13 00:00:00
Title: Asia T-306/16: Kanne 13.6.2016 – Gamet S.A./EUIPO (ovenkahva)

16.8.2016   
            
            
               FI
            
            
               Euroopan unionin virallinen lehti
            
            
               C 296/26
            
         Kanne 13.6.2016 – Gamet S.A./EUIPO (ovenkahva)
   (Asia T-306/16)
   (2016/C 296/35)
   Oikeudenkäyntikieli: englanti
   
      Asianosaiset ja muut osapuolet
   
   
      Kantaja: Gamet S.A. (Toruń, Puola) (edustaja: lakimies A. Rolbiecka)
   
      Vastaaja: Euroopan unionin teollisoikeuksien virasto (EUIPO)
   
      Muu osapuoli valituslautakunnassa: Firma produkcyjno-handlowa ”Metal-Bud” Robert Gubała (Świątniki Górne, Puola)
   
      Menettely EUIPO:ssa
   
   
      Riidanalaisen mallin haltija: Kantaja
   
      Riidanalainen malli: Yhteisömalli ”ovenkahva” – Yhteisömalli nro 2 208 066-0001
   
      Riidanalainen päätös: EUIPO:n kolmannen valituslautakunnan 17.3.2016 asiassa R 2040/2014-3 tekemä päätös
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa EUIPO:n kolmannen valituslautakunnan 17.3.2016 asiassa R 2040/2014-3 tekemän riidanalaisen päätöksen, joka koskee mallin nro 002208066-0001 mitättömäksi toteamista
            
         
               —
            
            
               velvoittaa EUIPO:n ja valituslautakunnassa muuna osapuolena olleen asianosaisen korvaamaan oikeudenkäyntikulut.
            
         
      Kanneperusteet
   
   
               —
            
            
               Asetuksen N:o 6/2002 63 artiklan 2 kohtaa on rikottu hyväksymällä viivästynyttä näyttöä, sillä Klamex -yrityksen edustajan lausunto on otettu vastaan siitä huolimatta, että asianäyttö sisälsi menettelyn kannalta täysin uusia tietoja, joita mitättömyysosastossa esitetty näyttö ei vahvista
            
         
               —
            
            
               Asetuksen N:o 6/2002 63 artiklan 1 kohtaa on rikottu virheellisellä ja mielivaltaisella toteamuksella, jonka menettelyn muu osapuoli on esittänyt siitä, että yhteisömallin ja DORA -ovenkahvan mallin välillä ei ollut minkäänlaisia materiaalisia eroja seuraavien seikkojen osalta:
               
                           —
                        
                        
                           kahvan varren muoto ja kokosuhteet
                        
                     
                           —
                        
                        
                           varren ja painikkeen kokosuhteet
                        
                     
                           —
                        
                        
                           painikkeen syvyys
                        
                     
                           —
                        
                        
                           painikkeen taipumisaste
                        
                     
                           —
                        
                        
                           kahvan kulmien pyöristykset
                        
                     
         
               —
            
            
               Asetuksen N:o 6/2002 4 artiklan ja 6 artiklan 2 kohdan sekä sen 25 artiklan 1 kohdan b alakohdan rikkominen virheellisellä arvioinnilla siitä, että ovenkahvan malli voidaan luoda vapaasti, toteamalla, että muotoilijan vapaus ovenkahvan muotoilussa on lähes rajoittamaton; virheellinen arviointi johtui siitä, ettei lautakunta ollut ottanut huomioon muotoja, jotka muotoilijan olisi pitänyt ottaa huomioon ovenkahvaa suunnitellessaan.
            
         
               —
            
            
               Asetuksen N:o 6/2002 4 ja 6 artiklan rikkominen virheellisellä toteamuksella siitä, ettei kyseessä oleva yhteisömalli luo asiantuntevalle käyttäjälle yleisvaikutelmaa, joka eroaa DORA -kahvan luomasta vaikutelmasta